《游承天寺海翁首座相与登月台因过方丈》
宋代·丘葵

偶趁秋风一到城，市尘湫隘败人清。
牵丝聊作逢场戏，举眼那人得月明。
寂外幡幢皆古意，堂边萱草自秋声。
因过方寸观心印，见得泥牛入海行。

作者简介：泉州同安人，字吉甫。早年有志朱子之学，亲炙于吕大圭、洪天锡之门。杜门励学，不求人人。宋亡，居海屿中，因自号钓矶翁。元世祖闻其名，遣御史奉币征聘，不出，赋诗见志。年八十余卒。有《易解义》、《书解义》、《诗解义》、《春秋解义》、《周礼补亡》及诗集。